मुहम्मद इब्न अब्दुल वहाब
मुहम्मद इब्न अब्दुल वहाब (अरबी: محمد بن عبد الوهاب‎) पूरा नाम अबूल-हुसैन मुहम्मद इब्न अब्दुल वहाब अल-तमीमी (1703 - 22 जून 1792), एक धार्मिक नेता,इस्लामी विद्वान और धर्मशास्त्री थे। आम तौर पर स्वीकार किया जाता है कि अब्दुल-वहाब का जन्म 1703 में मध्य अरब के क्षेत्र नजद के एक गाँव 'उयेयना' में हुआ था। ऐसा माना जाता है कि मुहम्मद इब्न अब्दुल वहाब ने वहाबी आंदोलन को संस्थापित किया। न्यायविदों के परिवार में जन्मे इब्न अब्दुल-वहाब की प्रारंभिक शिक्षा, इस्लामी कानून के हंबली सिद्धांत के अनुसार हुई, जो उनके जन्म के समय, क्षेत्र में सबसे अधिक प्रचलित सिद्धांत था।